Lav et referat af nedenstående tekst:

Tekst:
I denne weekend er en nedskaleret version af Nibe Festival godt i gang nær Skalskoven. På trods af restriktioner, afstandskrav og friske coronapas, viser det sig, at enkelte smittede personer har været afsted på festival. Det bekræfter Styrelsen for Patientsikkerhed overfor TV2 Nord. Ifølge styrelsen er der tale om enkelte tilfælde - mere end en men ganske få - som de ikke forventer, vil få stor betydning. Derfor er det kun de personer,  som appen SmitteStop har sporet til at være i nærkontakt med de smittede, der bliver bedt om at lade sige teste. Familiemedlemmer fik besked inden for kort tid En af dem, der har fået besked om at blive testet, er Carina Jacobsen fra Aabybro. Hun var torsdag afsted til festival med sin mor og søster, der begge kommer fra Hvide Sande. De har alle tre fået besked denne lørdag via SmitteStop-appen inden for kort tid af hinanden. - Min søster, som fik beskeden først, fik det skidt. Hun var ikke forberedt på at få den besked. Selv har jeg mand og tre børn, og vi har virkelig været strikse under corona blandt andet fordi jeg har astma, siger hun og fortsætter: - Det er simpelthen noget lort, hvis jeg bliver smittet, når jeg har passet på i så lang tid. Fik en falsk negativ test Både publikummer og musikere - ja alle, der skal ind til den udendørs festival - har skullet vise et gyldigt coronapas samt en billet med navn og kontaktoplysninger, for at komme ind. - Vi har lavet alle de restriktioner, der skal til, fortæller Peter Møller Madsen, der er festivalleder. Han har kendskab til én festivalgænger, som er smittet, og i den forbindelse har festivallen ikke fået besked om at skulle gøre noget anderledes. - Den smittede person kom ind med en negativ test, men fik efterfølgende en opringning om, at den faktisk var positiv. Derefter tog vedkommende hjem. Styrelsen for patientsikkerhed kan på nuværende tidspunkt ikke svare på, om der er talt om en af virusvarianterne og i så fald hvilken. De ved heller ikke, i hvilken eller hvilke sektioner de smittede personer har befundet sig. Carina Jacobsen, der har fået besked fra SmitteStop, befandt sig i sektion A. Herunder kan du se indslag fra torsdag, da festivalen "Lyden af Nibe" blev skudt i gang.

Referat:
Enkelte personer, der har deltaget i dette års anderledes version af Nibe Festival, er testet positive med coronavirus. Styrelsen for Patientsikkerhed forventer ikke et stort udbrud.